คือเคยประจำเดือนมา2ครั้ง/เดือน มาในช่วง1ปีที่ผ่านมา คิดว่าเพราะน้ำหนักตัวมากหลังจากนั้นได้ลดน้ำหนัก และประจำเดือนก็กลับมาปกติแต่ในช่วงเดือนที่ผ่านมา ประจำเดือนมาวันที่1-6สิงหา และมาอีกวันที่ 20-25 สิงหาและวันนี้ก็มีประจำเดือนมาอีก เลยกังวลค่ะ กลัวจะมีปัญหาด้านสุขภาพ* อายุ21 และไม่ได้มีเพศสัมพันธุมา
สวัสดีค่ะ หากประจำเดือนมาวันที่ 1-6 ส.ค. แล้ววันที่ 20-25 ส.ค. ได้มีประจำเดือนมาอีก และในวันที่ 3 ก.ย. ก็ได้มีเลือดออกมาอีก ถือว่ามีระยะห่างระหว่างรอบประจำเดือนที่สั้นกว่าปกติ ทั้งนี้ หากไม่เคยมีเพศสัมพันธ์มาก่อน ก็จะไม่ได้เกิดจากการตั้งครรภ์ และไม่ได้เกิดจากการมีมดลูกอักเสบ แต่อาจเกิดจากสาเหตุอื่นๆ เช่น- หากเลือดที่ออกในวันที่ 3 ก.ย. มาเพียง 1 วัน และมีปริมาณเพียงเล็กน้อย อาจเป็นเลือดออกช่วงไข่ตกก็ได้ ซึ่งจะเป็นเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา- ผลจากการใช้ยาฮอร์โมนต่างๆ หากใช้อยู่ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติ- โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก เป็นต้น แต่มักพบในวัยกลางคนขึ้นไปแนะนำให้สังเกตเลือดที่ออกไปก่อน หากมาเพียงวันเดียวแล้วหายไป ก็ไม่ได้อันตรายอะไร แต่หากมาหลายวันแล้วหยุดไป และยังคงมีเลือดออกมาบ่อยๆ อีก แนะนำควรไปพบสูติ-นรีแพทย์เพื่อตรวจหาสาเหตุค่ะ